Document ID: /roh_data/filtered/fineweb-2-filterrobots_roh.jsonl.gz/50027

Daventar commembra u commember
Ils commembers stattan sco promoturas e promoturs en stretg contact cun l'art e cun il Museum d'art dal Grischun a Cuira e profiteschan da blers avantatgs.
Las commembras ed ils commembers da l’uniun grischuna d’art prestan ina contribuziun al mantegniment, a la promoziun ed a l’intermediaziun d’art e da cultura en il Grischun. Sco commembra u commember ubain sco fautura u fautur da l’uniun grischuna d’art profitais Vus da purschidas spezialas che As dattan la pussaivladad da scuntradas e da barats cun artistas ed artists, cun expertas ed experts u cun persunas interessadas a l’art.
Essas Vus gia commembra u commember da l’uniun grischuna d’art? Regalai ina commembranza e pussibilitai a Vossas amias e Voss amis eveniments d’art Spezials.
Sco commembra u commember avais Vus entrada gratuita en il museum d’art dal Grischun ed en ulteriurs museums ed ulteriuras chasas d’art da la Svizra, pudais cumprar catalogs d’exposiziun ad in pretsch privilegià e survegnis invitaziuns e documents davart tut las vernissaschas ed occurrenzas. Ultra da quai avais Vus la pussaivladad d’As participar al viadi d’art apprezià e profitais da las occurrenzas exclusivas per commembras e commembers.
Fauturas e fauturs (firmas u persunas privatas) survegnan supplementarmain a tut ils avantatgs ina invitaziun ad in’occurrenza da fautur, catalogs d’exposiziun ed ediziuns d’artists.
Cun lur commembranza profiteschan vischnancas da cartas da l’onn transmissiblas per il museum d’art dal Grischun sco er d’ina visita guidada cun il directur artistic u d’ina occurrenza tenor ils basegns specifics da la vischnanca.